Kjetil Rekdal

**Kjetil André Rekdal** (født 1968) er en norsk fotballtrener og tidligere fotballspiller som er hovedtrener for .

Som spiller har Rekdal 83  (scoret sytten mål) og 33 landskamper for aldersbestemte lag. Han hadde sin landslagsdebut 28. mai 1987 i en privatlandskamp mot  (resultat: 0&ndash;0). Rekdal debuterte som klubbfotballspiller i eliteserien for  i 1985 da han bare var 16 år og 222 dager. Han er berømt for å ha scoret på straffe mot  i Marseille i VM 1998. Rekdals gule sko og drakten han benyttet i denne kampen er i dag utstilt på fotballmuseet på Ullevaal Stadion. Rekdal scoret også i VM-kampen mot Mexico i 1994, og er således den eneste norske fotballspilleren (på herresiden) som har scoret i to VM-sluttspill.

Ved Hertha Berlins 111-årsjubileum i 2003 kåret supporterne Herthas beste lag gjennom tidene, og valgte Rekdal inn på midtbanen.

Rekdal har også vært ekspertkommentator for Discovery Networks Norway.

## Trenerkarrieren
### Vålerenga (2001–2006)
Rekdal overtok som spillende hovedtrener i Vålerenga Fotball etter Tom Nordlie i 2001, og under hans ledelse rykket klubben opp til Tippeligaen samme år. Året etter ledet han også laget til seier i cupen. I 2003 havnet Vålerenga på plassen som ga nedrykkskvalifisering, der møtte de Sandefjord, og Rekdal scoret selv ett av målene som gjorde at Vålerenga sikret plassen. I 2004 tok han Vålerenga til sølv i Eliteserien, før de i 2005 ble seriemester for første gang siden 1984.

Rekdal var inne i sin sjette sesong som hovedtrener for Vålerenga da han valgte å gå av med øyeblikkelig virkning den 21. august 2006. Han var da den lengst sittende trener i VIFs nyere historie. Bakgrunnen for avgangen var ifølge ham selv de dårlige resultatene til klubben både i serie og i cup-sammenheng. 

### Lierse (2006–2007)
I november 2006 ble Rekdal hovedtrener for belgiske KV Lierse, som på det tidspunktet bare hadde tatt to poeng. Med Rekdal ved roret klarte klubben å klatre til kvalik-plass, men tapte kampen om å beholde plassen.

### Kaiserslautern (2007–2008)
16. mai 2007 ble det kjent at Rekdal var ansatt som hovedtrener for tyske  i 2. Bundesliga. 9. februar 2008 fikk han sparken i den tyske klubben.

### Aalesund (2008–2012)
Den 4. september 2008 ble han ansatt som hovedtrener i Aalesunds Fotballklubb. Den 8. november 2009 vant han cupen med AaFK, etter at de slo Molde FK på straffer, da ekstraomgangene endte 2–2. Sesongen etter ledet han klubben til en historisk fjerdeplass. I 2011 vant han cupen på ny med Aalesunds FK, etter å ha spilt finalekamp mot . Rekdal fikk etter dette mye skryt blant annet for sine taktiske ferdigheter. Den 11. mars 2011 ble det klart at Rekdal hadde signert ny kontrakt med Aalesund ut året 2013. Den 26. november 2012 fikk Kjetil Rekdal oppsigelse fra stillingen som trener for Aalesund FK.

I en kommentar i *[[Aftenposten]]* den 31. mars 2011 ble Rekdal lansert av avisens medarbeider Ola Bernhus som ny landslagstrener etter Egil Olsen, for det tilfelle at Ståle Solbakken skulle takke nei til jobbtilbudet fra Norges Fotballforbund.

26. november 2012 fikk Rekdal sparken som hovedtrener i AaFK.

### Vålerenga (2013–2016)
Den 8. januar 2013 ble Rekdal presentert som ny hovedtrener for Vålerenga. Dermed vendte han tilbake til klubben han tok til seriegull i 2005.

Høsten 2016 ble det kjent at Ronny Deila ble ny Vålerenga-trener påfølgende sesong, mens Rekdal skulle fortsette i klubben som sportssjef. Men allerede i februar 2017 ble Rekdal enig med Vålerenga om å avslutte samarbeidet. 

### Start (2018–2019)
Den 1. juni 2018 ble han ansatt som ny hovedtrener for Idrettsklubben Start. Den 28. mars 2019 ble han midlertidig fritatt fra sine oppgaver som hovedtrener. Den 2. april 2019 ble Start og Rekdal enige om å avslutte arbeidsforholdet med umiddelbar virkning.

### Hamarkameratene (2020–2021)
Den 15. august 2020 ble Kjetil Rekdal ansatt som ny trener for Hamarkameratene ut sesongen. Han tok over som hovedtrener etter Espen Olsen, som trakk seg og gikk tilbake i stillingen som sportssjef. Da Rekdal tok over lå HamKam på sisteplass i OBOS-ligaen, med kun 3 poeng etter ni kamper. I løpet av høsten førte Rekdal klubben opp fra nedrykksstriden og endte til slutt på 9.-plass. I desember 2020 forlenget han kontrakten med to nye år.

Den 6. november 2021 vant  OBOS-ligaen 2021 og sikret opprykk til Eliteserien 2022. Rekdal ble også kåret til Årets trener i OBOS-ligaen 2021.

### Rosenborg (2022–2023)
Den 20. desember 2021 ble han ansatt som hovedtrener for . Han skrev under en treårskontrakt. Den 16. juni 2023 ble Rekdal og  enige om å avslutte samarbeidet.

### Omonia
Den 10. januar 2024 ble han ansatt som ny hovedtrener for den kyprotiske klubben . Den 21. februar 2024 kunngjorde Omonia at arbeidsforholdet var avsluttet.

### Ottestad
I begynnelsen av juni 2024, ble han trener for Ottestad IL som spiller i 4. divisjon. Dette var et kortiddsengasjement, som var ment å vare i rundt tre og en halv uke.

## Familie
Kjetil Rekdal er gift med Ane Guro Skaare, visepresident i NFF. De har to barn. Rekdal har også to barn fra et tidligere ekteskap, blant annet Niklas Rekdal (f. 1995), tidligere fotballspiller i OBOS-ligaen for HamKam. Kjetils yngre bror, Sindre Rekdal (f. 1970) er også tidligere fotballspiller med kamper for Molde FK og belgiske Eendracht Aalst. Sindre Rekdals sønn, Thomas Grevsnes Rekdal, (f. 2001) spiller for Odd.

## Referanser

https://www.vg.no/sport/i/alb78d/sunnmoersposten-kjetil-rekdal-blir-ny-aalesund-trener Artikkel fra VG, 30.06.24

## Eksterne lenker
* 
* 
* 
*  Kjetil Rekdal – Stade Rennais Online
*  Alltidfotball.no – Ukas legende: Kjetil Rekdal